Document ID: /roh_data/filtered/fineweb-2-filterrobots_roh.jsonl.gz/53931

Tar il «Bergfahrt Festival» datti prelecziuns, teater, films, discussiuns, concerts ed exposiziuns dad artistas svizrAs sco il scrivent Peter Stamm e la musicista Erika Stucky, producziuns grischunas sco las chanzuns da La Triada ed autras truvaglias da l'intschess alpin. Il nov festival vul esser ina plattafurma per la cultura alpina ed er animar a discussiuns.
Il magazin da cultura rapporta dal festival. E nus vegnin er a discurrer cun Paolo Giacometti, che surpiglia proxim onn il presidi da l'Uniun Parc Ela. Co vesa el l'avegnir da la regiun? E co statti cun las valurs sper il progress economic?
En la rubrica litteratura preschenta Esther Krättli il cudesch «Ei catscha dis/Der Tag bricht an» cun novas poesias dad Arnold Spescha.
Redacziun: Rafael Müller